Zadeva T‑358/13
Italijanska republika
proti
Evropski komisiji
„EKSRP – Potrditev obračunov plačilnih agencij držav članic v zvezi z izdatki, ki jih financira EKSRP – Sklep, ki določa, da določenega zneska ni mogoče ponovno uporabiti v okviru načrta razvoja podeželja v deželi Bazilikata – Člen 30 Uredbe (ES) št. 1290/2005 – Obveznost obrazložitve“
Povzetek – Sodba Splošnega sodišča (šesti senat) z dne 8. oktobra 2015
1.      Sodni postopek – Vloga, s katero se postopek začne – Formalne zahteve – Kratek povzetek navajanih razlogov – Podobne zahteve glede očitkov, navedenih v podporo tožbenemu razlogu – Očitki, ki niso navedeni v tožbi – Nedopustnost
(Statut Sodišča, člen 21; Poslovnik Splošnega sodišča (1991), člen 44(1)(c))
2.      Sodni postopek – Dokaz – Listinski dokaz – Dokazna vrednost – Presoja sodišča Unije – Merila
3.      Akti institucij – Obrazložitev – Obveznost – Obseg – Odločitev o potrditvi obračunov iz naslova izdatkov, ki jih financira EKSRP
(člen 296 PDEU; Uredba Sveta št. 1290/2005, člena 30 in 31)
4.      Kmetijstvo – Skupna kmetijska politika – Financiranje s strani EKSRP – Ugotovitev nepravilnosti pri tem, kako nacionalni organi uporabljajo mehanizme skupne ureditve trga – Pristojnost Komisije za izvedbo finančnih popravkov ob potrditvi obračunov
(Uredba Sveta št. 1290/2005, členi 26(3), 27(3) in (4), 30 in 31; Uredba Komisije št. 885/2006, člen 11(1))
5.      Kmetijstvo – Skupna kmetijska politika – Financiranje s strani EKSRP – Potrditev obračuna – Zavrnitev kritja izdatkov, ki izhajajo iz nepravilnosti pri uporabi zakonodaje Unije – Izpodbijanje s strani zadevne države članice – Dokazno breme – Razdelitev med Komisijo in državo članico
(Uredba Sveta št. 1290/2005, člena 30 in 31)
1.      Glej besedilo odločbe.
(Glej točko 46.)
2.      Glej besedilo odločbe.
(Glej točko 49.)
3.      Glej besedilo odločbe.
(Glej točki 56 in 57.)
4.      Komisija pri upravljanju skupne kmetijske politike nima pravice uporabljati sredstev, ki ne ustrezajo pravilom za upravljanje zadevnih skupnih tržnih ureditev, in da navedeno pravilo velja splošno. Tako ima Komisija, kadar ugotovi, da obračuni plačilnih agencij vključujejo izdatke, izvršene v nasprotju s pravili Unije o upravljanju zadevne skupne tržne ureditve, pravico sprejeti vse potrebne ukrepe in vnesti finančne popravke v letne računovodske izkaze plačilnih agencij že v fazi svoje odločitve o potrditvi obračunov, ki jo sprejme na podlagi člena 30 Uredbe št. 1290/2005 o financiranju skupne kmetijske politike.
V zvezi s tem ne bi smelo biti sporno, da Komisija sprejme lažno izjavo o vmesnih izdatkih za program razvoja podeželja samo zato, ker so spoštovane formalnosti glede njene vložitve, ki so določene v členu 26(3) Uredbe št. 1290/2005. V odločitvi o potrditvi proračunov so namreč navedeni izterljivi zneske vsake države članice, ki se določijo tako, da se znesek predplačil, izplačanih med zadevnim proračunskim letom, odšteje od priznanih izdatkov iz naslova istega proračunskega leta. Kadar Komisija ugotovi obstoj nepravilnosti v letni prijavi izdatkov za kateri koli program, jih ne more priznati kot izdatke v breme EKSRP v okviru potrditve obračunov in mora njihovo financiranje torej zavrniti, dokler se eventualno ne izda sklep o neskladnosti.
Poleg tega Komisiji ni mogoče očitati, da je – v sklepu o začetku postopka za potrditev skladnosti v skladu s členom 11(1) Uredbe št. 885/2006 o določitvi podrobnih pravil za uporabo Uredbe št. 1290/2005 – izdatke hkrati štela za problem, ki je predmet potrditve obračunov, in znesek, katerega plačilo se prekine. V skladu s členom 27(4) Uredbe št. 1290/2005 sklepi o prekinitvi plačil ali o njihovem zmanjšanju namreč ne posegajo v odločitve iz členov 30 in 31 te uredbe. Poleg tega v skladu s členom 30(2) iste uredbe odločitev, sprejeta na podlagi člena 30, ne vpliva na odločitve, ki se sprejmejo naknadno v smislu člena 31 in se nanašajo na izdatke, ki se izločijo iz financiranja Unije, če ti niso nastali skladno s pravili Unije. Iz tega je razvidno, da ima Komisija ob sprejetju odločitve o potrditvi obračuna na podlagi člena 30 pravico do vseh ugotovitev glede na posledice pomanjkljivosti, odkritih v kakovosti posredovanih obračunov, in sicer neodvisno od sklepa o potrditvi skladnosti.
(Glej točke 68, 82, 83 in 89.)
5.      Glej besedilo odločbe.
(Glej točke od 69 do 71.)